Notariat to‘g‘risidagi qonunchilik hujjatlariga notariuslar tomonidan rioya etilishi ustidan nazorat qilish tartibi to‘g‘risidagi nizomni tasdiqlash haqida

“Notariat to‘g‘risida”gi O‘zbekiston Respublikasining Qonuniga muvofiq, shuningdek, notariat to‘g‘risidagi qonunchilik hujjatlariga notariuslar tomonidan rioya qilinishi ustidan nazorat faoliyatini tartibga solish maqsadida Vazirlar Mahkamasi qaror qiladi: 
 1. “Notariat to‘g‘risida”gi O‘zbekiston Respublikasi Qonunining 228-moddasiga muvofiq notariat to‘g‘risidagi qonunchilik hujjatlariga notariuslar tomonidan rioya etilishi ustidan nazoratni O‘zbekiston Respublikasi Adliya vazirligi, Qoraqalpog‘iston Respublikasi Adliya vazirligi, adliya boshqarmalari amalga oshirishi belgilanganligi ma’lumot uchun qabul qilinsin.
 2. Quyidagilarni nazarda tutuvchi Notariat to‘g‘risidagi qonunchilik hujjatlariga notariuslar tomonidan rioya etilishi ustidan nazorat qilish tartibi to‘g‘risidagi nizom 1-ilovaga muvofiq tasdiqlansin: 
 O‘zbekiston Respublikasi Adliya vazirligi, Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari (keyingi o‘rinlarda — adliya organlari) tomonidan davlat notarial idoralar notariuslari va xususiy amaliyot bilan shug‘ullanuvchi notariuslarning notariat to‘g‘risidagi qonunchilik hujjatlariga rioya etilishi ustidan nazorat faoliyatini tashkil etish va o‘tkazish tartibi;
 adliya organlari tomonidan tasdiqlangan yillik (choraklik) ish rejasiga muvofiq notariuslar faoliyatini har uch yilda bir marta rejali tekshirish tartibi;
 adliya organlari tomonidan notariuslar faoliyatini reyd (har yili kamida bir marta), “sirli mijoz” va xizmat tekshiruvi (zaruratga qarab) ko‘rinishidagi qisqa muddatli tekshirish tartibi;
 adliya organlari tomonidan notariuslar faoliyatini “Notarius” avtomatlashtirilgan axborot tizimidagi va adliya organida mavjud bo‘lgan boshqa hujjatlarni muntazam o‘rganish, tahlil qilish va umumlashtirish orqali amalga oshiriladigan kameral tekshirish tartibi.
 3. O‘zbekiston Respublikasi Hukumatining ayrim qarorlariga 2-ilovaga muvofiq o‘zgartirish va qo‘shimchalar kiritilsin.
 4. O‘zbekiston Respublikasi Adliya vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin.
 5. Mazkur qarorning bajarilishini nazorat qilish O‘zbekiston Respublikasi adliya vaziri R.Q. Davletov zimmasiga yuklansin.
 1. Mazkur Nizom O‘zbekiston Respublikasi Adliya vazirligi, Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari (keyingi o‘rinlarda — adliya organi) tomonidan davlat notarial idoralari notariuslari va xususiy amaliyot bilan shug‘ullanuvchi notariuslar (keyingi o‘rinlarda — notariuslar) tomonidan notariat to‘g‘risidagi qonunchilik hujjatlariga rioya etilishi ustidan nazorat qilish tartibini belgilaydi.
 Notariat to‘g‘risidagi qonunchilik hujjatlariga rioya etilishi ustidan nazorat qilish notariat to‘g‘risidagi qonunchilik hujjatlariga, shu jumladan, notariuslar tomonidan litsenziya talablari va shartlariga, notarial harakatlar maxfiyligiga va notarius qasamyodiga rioya qilinishi yuzasidan tekshirishlar o‘tkazish orqali amalga oshiriladi.
 Ushbu Nizom notarius faoliyatini boshqa huquqni muhofaza qiluvchi va nazorat qiluvchi organlar tomonidan qonunda belgilangan tartibda o‘tkaziladigan nazorat hamda tekshirish tadbirlariga nisbatan tatbiq etilmaydi.
 2. Notariuslarning notariat to‘g‘risidagi qonunchilik hujjatlariga rioya etishi ustidan nazorat qilish notariuslarni rejali tekshirish, qisqa muddatli tekshirish va kameral tekshirish orqali amalga oshiriladi.
 3. Mazkur Nizomda quyidagi asosiy tushunchalar qo‘llaniladi:
 rejali tekshirish — adliya organi tomonidan tasdiqlangan yillik (choraklik) ish rejasiga kiritilgan va har uch yilda bir marta o‘tkaziladigan nazorat shakli;
 qisqa muddatli tekshirish — notariuslar faoliyati adliya organi tomonidan reyd, “sirli mijoz” hamda xizmat tekshiruvi tarzida amalga oshiriladigan nazorat shakli;
 kameral tekshirish — adliya organi tomonidan o‘zi joylashgan manzil bo‘yicha notariuslarning notarial harakatlarni rasmiylashtirishda qonunchilikka rioya etilishini “Notarius” avtomatlashtirilgan axborot tizimidagi (keyingi o‘rinlarda — Tizim) ma’lumotlar hamda adliya organida mavjud bo‘lgan notarius faoliyatiga oid boshqa hujjatlarni o‘rganish, tahlil qilish va umumlashtirish orqali amalga oshiriladigan nazorat shakli.
 4. Nazorat tadbirlarini tashkil etish va o‘tkazish uchun quyidagilar asos bo‘ladi:
 O‘zbekiston Respublikasi Oliy Majlisi palatalarining qarorlari, O‘zbekiston Respublikasi Prezidentining hujjatlari, O‘zbekiston Respublikasi Prezidenti Administratsiyasining topshiriqlari, Vazirlar Mahkamasining qarorlari, farmoyishlari hamda topshiriqlari;
 adliya organlari yillik (choraklik) ish rejalari;
 notariusdan olingan ma’lumotlar tahlili;
 jismoniy va yuridik shaxslarning murojaatlari;
 Tizimdagi ma’lumotlar tahlili;
 ommaviy axborot vositalarida berilgan yoki Internet jahon axborot tarmog‘ida, shu jumladan ijtimoiy tarmoqlarda joylashtirilgan (kelib tushgan) qonunbuzilish holatlari haqida axborot beruvchi xabarlar va ma’lumotlar;
 boshqa tashkilotlardan olingan ma’lumotlar.
 5. Nazorat tadbirlari adliya organi rahbarining buyrug‘i asosida amalga oshiriladi, kameral tekshirish o‘tkazish bundan mustasno.
 O‘zbekiston Respublikasi Adliya vazirligi nazorat tadbirini o‘tkazishni o‘zining quyi turuvchi tarkibiy bo‘linmalariga yuklashga haqli.
 Nazorat tadbiri O‘zbekiston Respublikasi Notarial palatasi bilan birgalikda o‘tkazilishi mumkin.
 6. Nazorat tadbiri o‘tkazish to‘g‘risida buyruq qabul qilinganidan so‘ng, navbatdagi ish kunidan kechiktirmasdan bu haqda adliya organi nazorat tadbiri o‘tkaziladigan notarius(lar)ni yozma yoki elektron ravishda xabardor qilishi lozim, bundan reyd va “sirli mijoz” ko‘rinishidagi nazorat tadbirlarini o‘tkazish hollari mustasno.
 Xabarnoma (xat)da nazorat tadbiri o‘tkazish uchun asos, tekshiriladigan notarius familiyasi, ismi, otasining ismi, u faoliyat yuritayotgan notarial okrug nomi, tekshirish nazarda tutilgan davr oralig‘i, yo‘nalish yoki holat va uni o‘tkazish muddati, ishchi guruh tarkibi ko‘rsatilishi zarur.
 Xabarnomaga namunaviy savolnoma ilova qilinadi.
 7. Ishchi guruh nazorat tadbirini o‘tkazishda:
 notarial idora binosiga kirish, notarial harakatlarning maxfiyligi va qonun bilan qo‘riqlanadigan ma’lumotlarni sir saqlash tartibiga rioya qilish sharti bilan nazorat tadbirini o‘tkazish uchun zarur bo‘lgan hujjatlar va materiallar bilan tanishish, Tizimdan foydalanishga;
 notariat to‘g‘risidagi qonunchilik hujjatlariga rioya etilishi yuzasidan Tizimdagi ma’lumotlarni tahlil qilishga;
 nazorat tadbiri o‘tkazish va tahlil davomida aniqlangan holatlarga aniqlik kiritish maqsadida bitim, ariza va boshqa hujjatlar ishtirokchilari bilan suhbat o‘tkazishga, qonunchilik hujjatlarining buzilishi holatlari yuzasidan ulardan og‘zaki va yozma tushuntirishlar talab qilish va olishga haqlidir.
 Ishchi guruh reyd o‘tkazilayotgan vaqtda yuqoridagilarga qo‘shimcha ravishda:
 notarius faoliyati bilan bevosita bog‘liq bo‘lgan zarur hujjatlar va boshqa axborotlarni talab qilish, lozim bo‘lganda ulardan nusxalar olish;
 reyd o‘tkazilayotgan vaqtda kuzatuv (video) moslamalari va video tasvirga tushiruvchi boshqa qurilmalardan foydalanish;
 notarial idora binosida o‘rnatilgan kuzatuv (video) moslamalaridagi yozuvlarning arxivini kunning ma’lum bir qismi yoki aniq bir soat bo‘yicha ko‘zdan kechirish va nusxa olish huquqlariga ega.
 Ishchi guruh a’zolari nazorat tadbiri o‘tkazilayotgan notariusdan barcha hujjatlarni olishga haqli. 
 Ishchi guruh qonunchilik hujjatlariga muvofiq boshqa huquqlarga ham ega bo‘lishi mumkin.
 8. Ishchi guruh quyidagilarga majburdir:
 nazorat tadbiri o‘tkazish huquqini beruvchi barcha zarur hujjatlar nusxalarini nazorat tadbiri o‘tkazilayotgan notariusga taqdim etish;
 nazorat tadbirini savolnoma asosida olib borish;
 nazorat tadbirini to‘liq, sifatli va xolisona o‘tkazish;
 nazorat tadbiri o‘tkazish vaqtini tekshirish o‘tkazilayotgan notarius ish vaqti bilan muvofiqlashtirish;
 nazorat tadbiri o‘tkazilayotgan notarial idora xodimlariga nisbatan muomala madaniyatini saqlash, ular bilan xolis, prinsipial va kasb etikasi talablaridan kelib chiqib muomala qilish;
 nazorat tadbiri davomida o‘zlariga ma’lum bo‘lgan xizmat va qonun bilan qo‘riqlanadigan boshqa sirni tashkil etuvchi ma’lumotlarni uchinchi shaxslarga oshkor etmaslik;
 nazorat tadbiri davomida notariusdan foydalanish uchun olingan hujjatlar va materiallarni but saqlanishini hamda tekshirish yakunlangandan so‘ng qaytarilishini ta’minlash;
 korrupsiyaga oid huquqbuzarlik, manfaatlar to‘qnashuvi, tovlamachilik va shu kabi boshqa salbiy holatlarga yo‘l qo‘ymaslik.
 Ishchi guruh qonunchilik hujjatlariga muvofiq o‘z zimmasiga boshqa majburiyatlarni ham olishi mumkin.
 9. Ishchi guruh rahbari nazorat tadbiri o‘tkazish davomida quyidagi vazifalarni bajarishi shart:
 ishchi guruh a’zolarining bir-biri bilan uzviy aloqadorligi va birligini ta’minlash, ularga uslubiy rahbarlik qilish;
 ishchi guruh a’zolari tomonidan nazorat tadbiri davomida mansab suiiste’molligiga yo‘l qo‘yilishining oldini olish, nazorat tadbirining xolisona o‘tkazilishini ta’minlash;
 nazorat tadbiri natijasini umumlashtirish, tahlil qilish hamda uning muhokamasini tashkil qilish;
 ishchi guruh a’zolarining mazkur Nizom talablariga qat’iy rioya etishini nazorat qilish.
 10. Rejali tekshirish adliya organi rahbari buyrug‘i bilan tasdiqlangan yillik (choraklik) ish rejasiga muvofiq mazkur Nizomning 1-ilovasida keltirilgan namunaviy shakldagi savolnoma asosida o‘tkaziladi.
 11. Rejali tekshirish jarayonida notarius tomonidan notariat to‘g‘risidagi qonunchilik hujjatlariga, shu jumladan, litsenziya talablari va shartlariga, , notarial harakatlar maxfiyligiga va notarius qasamyodiga rioya qilinishi o‘rganiladi.
 12. Notariuslar ish faoliyatida rejali tekshirish uch yilda bir marta o‘tkaziladi.
 Notarius ish faoliyatini dastlabki tekshirish u ish faoliyatini boshlaganidan bir yil o‘tgandan so‘ng amalga oshiriladi.
 13. Rejali tekshirish muddati bir notarius faoliyatini o‘rganish uchun besh ish kunidan oshmasligi shart.
 Tekshirish o‘tkazish bo‘yicha ishchi guruh rahbarining asoslantirilgan bildirgisiga muvofiq ushbu muddat qo‘shimcha besh ish kuniga qadar adliya organi tomonidan uzaytirilishi mumkin.
 14. Rejali tekshirish o‘tkazish to‘g‘risidagi buyruqda bir nechta notariuslar faoliyatini tekshirish belgilangan bo‘lsa, ularning barchasining faoliyati to‘liq tekshirilishi shart.
 Ayrim sabablarga ko‘ra, buyruqda ko‘rsatilgan notarius faoliyatida tekshirish o‘tkazilmaganda, bu haqda alohida dalolatnoma tuzilib, tekshirish ustidan nazorat qiluvchi rahbarga darhol xabar qilinishi lozim.
 Bunda tekshirish o‘tkazilmagan notarius faoliyati tekshirish o‘tkazilishiga to‘sqinlik qiluvchi sabablar bartaraf etilganidan so‘ng tekshiriladi.
 15. Ishchi guruh a’zolariga tekshirish o‘tkazish uchun tegishli hudud va binoga kirishga to‘sqinlik qilinganda yoki tegishli hujjatlar taqdim etilmaganda bu haqda ishchi guruh tomonidan tekshirish o‘tkaziladigan notarius ishtirokida dalolatnoma tuziladi va ular tomonidan imzolanadi.
 Notarius dalolatnomani imzolashdan bosh tortganda, bu haqda dalolatnomada qayd etiladi.
 16. Ishchi guruh rahbari shu kunning o‘zida tuzilgan dalolatnomani ilova qilgan holda rejali tekshirishni tayinlagan adliya organi rahbariga bildirgi taqdim etadi. Adliya organi rahbari bildirgi asosida ikki kun muddatda tekshirish o‘tkazishga to‘sqinlik qilgan notarius litsenziyasining amal qilishini to‘xtatib turish yoki tugatish masalasini ko‘rib chiqish uchun Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari huzuridagi malaka komissiyalariga (keyingi o‘rinlarda — malaka komissiyasi) taqdimnoma kiritadi.
 17. Tekshirish o‘tkazishga vazirliklar, davlat qo‘mitalari, idoralar va ularning hududiy bo‘linmalari, ilmiy va ta’lim muassasalari hamda boshqa tashkilotlar vakillari mutaxassis sifatida jalb qilinishi mumkin.
 Mutaxassis adliya organi rasmiy xati asosida jalb qilinadi.
 18. Ishchi guruh tomonidan rejali tekshirish yakuni bo‘yicha ma’lumotnoma tuziladi.
 19. Agarda tekshirish davomida qonunbuzilish holatlari aniqlanmasa, bu haqda ma’lumotnomada qayd etiladi.
 20. Ma’lumotnoma ikki nusxada tuzilib, ularning har biri ishchi guruh rahbari va a’zolari tomonidan imzolanadi, tekshirish o‘tkazilgan notariusga tanishtiriladi va bir nusxasi unda qoldiriladi.
 Ma’lumotnomaga tahliliy ma’lumotlar va tegishli notarial harakatlar nusxalari ilova qilinishi mumkin.
 Tekshirish o‘tkazilgan notarius ma’lumotnomani imzolashdan bosh tortgan taqdirda, bu haqda ishchi guruh tomonidan dalolatnoma rasmiylashtiriladi va u ma’lumotnomaga ilova qilinadi.
 Bu holatda, ma’lumotnomaning bir nusxasi tekshirish o‘tkazilgan notariusga pochta orqali buyurtma xat bilan yuboriladi.
 Notarius ma’lumotnoma yuzasidan fikr va e’tirozlarini ushbu ma’lumotnomani olgan kundan boshlab uch ish kunidan kechiktirmay nazorat tadbirini o‘tkazgan adliya organiga yozma shaklda taqdim etishi lozim.
 21. Rejali tekshirish yakunlari bo‘yicha kamchiliklar aniqlangan taqdirda, adliya organi notarius (lar)ga tegishli choralar ko‘rish uchun o‘n kun muddatda tegishli malaka komissiyasiga taqdimnoma kiritadi.
 Xizmat zarurati tufayli tekshirish hujjatlari va materiallari huquqni muhofaza qiluvchi organga yuborilganda, ularning nusxasi olib qolinishi va saqlanishi shart.
 22. Qisqa muddatli tekshirish reyd, “sirli mijoz” va xizmat tekshiruvi ko‘rinishida amalga oshiriladi.
 Qisqa muddatli tekshirish yakunlari bo‘yicha kamchiliklar aniqlangan taqdirda, adliya organi notarius (lar)ga tegishli choralar ko‘rish uchun o‘n kun muddatda tegishli malaka komissiyasiga taqdimnoma kiritadi. 
 23. Reyd o‘tkazish orqali tekshirishda adliya organi buyrug‘i bilan tuzilgan ishchi guruh tomonidan notariuslarning o‘z faoliyati davomida qonunchilik hujjatlariga, mehnat va ijro intizomiga, Notariuslarning kasb etikasi qoidalariga rioya etilishi to‘satdan joyiga chiqqan holda o‘rganiladi.
 24. Reyd tadbiri adliya organi rahbarining buyrug‘iga asosan amalga oshiriladi.
 Reyd tadbirini o‘tkazish muddati bir ish kuni etib belgilanadi.
 25. Har bir notariusning faoliyati hisobot yili davomida kamida bir marotaba reyd o‘tkazish orqali tekshiriladi.
 Reyd tadbiri davomida notariuslarning uch kunlik amalga oshirgan ishlari tanlov asosida o‘rganilishi mumkin.
 26. Notariuslar faoliyatida o‘tkaziladigan reyd tadbirlariga lozim bo‘lgan taqdirda, reyd tadbirini o‘tkazayotgan adliya organi rahbarining ruxsati bilan tegishli mutaxassislar jalb etilishi mumkin.
 27. Reyd tadbiri mazkur Nizomning 2-ilovasida keltirilgan namunaviy shakldagi savolnoma asosida o‘tkaziladi. Savolnomada ko‘rsatib o‘tilgan har bir masala yuzasidan aniqlangan holatlar reyd natijasi bo‘yicha tuzilgan dalolatnomada aks ettirilishi lozim.
 28. Notarius faoliyatida reyd tadbirlari ish vaqti davomida o‘tkaziladi. Bunda notarius tomonidan fuqarolarga huquqiy xizmat ko‘rsatish to‘xtatib qo‘yilmasligi lozim.
 29. Notarius tegishli hujjatlarni ishchi guruhga so‘ralgan vaqtda taqdim etilishini ta’minlashi lozim.
 30. Faoliyatida reyd o‘tkazilayotgan notarius quyidagi huquqlarga ega:
 reyd o‘tkazish to‘g‘risidagi buyruq bilan tanishish;
 reyd natijalari bo‘yicha rasmiylashtirilgan dalolatnomaga nisbatan o‘zining e’tirozlarini yozma tarzda bildirish.
 Notarius qonunchilik hujjatlariga muvofiq boshqa huquqlarga ham ega bo‘lishi mumkin.
 31. Faoliyatida reyd o‘tkazilayotgan notarius quyidagilarga majbur:
 ishchi guruhga tekshirish o‘tkazish uchun barcha zarur shart-sharoitlarni yaratish;
 reyd o‘tkazish bilan bevosita bog‘liq bo‘lgan zarur hujjatlarni, ko‘chirma nusxalarni va boshqa axborotlarni taqdim etish;
 ishchi guruhning tekshirish o‘tkazishiga to‘sqinlik qilmaslik;
 ishchi guruh a’zosining xizmat vazifalarini bajarishiga nisbatan har qanday ta’sir o‘tkazmaslik;
 qonunchilik hujjatlarida nazarda tutilgan boshqa majburiyatlarni bajarish.
 32. Reyd natijasi yuzasidan tekshirish o‘tkazilgan joyning o‘zida dalolatnoma rasmiylashtiriladi va reyd o‘tkazgan shaxslar tomonidan imzolanadi hamda tekshirish o‘tkazilgan notariusga tanishtiriladi.
 Notarius dalolatnomani imzolashni rad etgan taqdirda, u ishchi guruhga asoslantirilgan fikr va e’tirozlari bayon etilgan tushuntirish xatini taqdim etishi shart.
 Notarius tushuntirish xati yozishdan bosh tortgan taqdirda, ishchi guruh tomonidan bu haqda dalolatnomada tegishli yozuv qayd etiladi.
 33. Dalolatnoma ikki nusxada tuziladi va bir nusxasi reyd davomida aniqlangan xato va kamchiliklarni bartaraf qilish hamda ularga kelgusida yo‘l qo‘ymaslik chora-tadbirlarini ishlab chiqish va amalga oshirish uchun notariusda qoldiriladi.
 34. Xizmat zarurati tufayli tekshirish hujjatlari va materiallari huquqni muhofaza qiluvchi organga yuborilganda, ularning nusxasi olib qolinishi va saqlanishi shart.
 35. “Sirli mijoz” tadbiri adliya organi rahbarining buyrug‘iga asosan muntazam ravishda o‘tkaziladi.
 36. “Sirli mijoz” tadbiri quyidagi hollarda o‘tkaziladi:
 notarial harakatlarning sifati va tezkorligi adliya organida shubha uyg‘otganda, ushbu sohada huquqbuzarliklar sodir etilayotganligi haqidagi ma’lumotlarga aniqlik kiritish zarurati tug‘ilganda;
 jismoniy va yuridik shaxslarning huquqiy xizmat ko‘rsatish jarayonidan noroziligi haqidagi murojaatlari kelib tushganda.
 37. “Sirli mijoz” tadbiriga adliya organining mas’ul xodimlari, shuningdek fuqarolar va yuridik shaxslarning o‘z ixtiyoriga ko‘ra jamoatchilik asosida ishtirok etishga rozilik bergan vakillari jalb qilinishi mumkin.
 Yuridik shaxs vakilining tekshirish jarayonidagi vakolati chegarasi, tekshirish o‘tkazishning tartibi, shartlari va muddatlari adliya organi bilan tuziladigan shartnomada belgilanadi.
 Shartnomaga asosan “Sirli mijoz” tadbirini o‘tkazishga jalb qilingan fuqarolar va yuridik shaxs vakillari tekshirish natijasida olingan ma’lumotlarni adliya organi rahbarining ruxsatisiz oshkor qilishi taqiqlanadi.
 38. “Sirli mijoz” tadbirini o‘tkazish uchun bir ish kuni, davomli notarial harakatlar uchun — ushbu harakatning oxirgi kuniga qadar muddat belgilanadi.
 39. “Sirli mijoz” sifatida jalb qilingan fuqaro yoki yuridik shaxs vakili huquqiy xizmat ko‘rsatilishini so‘rab notariusga murojaat qiladi.
 “Sirli mijoz”ning vazifasi notarial idoraga fuqaro (mijoz) sifatida borish, o‘ziga ma’lum bir xizmatni ko‘rsatilishini so‘rash, tegishli xizmat ko‘rsatilishidan oldin imkon darajasida idora ish faoliyatini kuzatish hisoblanadi.
 “Sirli mijoz” tadbirini o‘tkazish davomida:
 bino atrofi va xonalarning tozaligi;
 xizmat ko‘rsatish sifati va tezkorligi;
 xizmat ko‘rsatish vaqtida muomala va kiyinish madaniyatiga rioya etilishi;
 Notariuslarning kasb etikasi qoidalariga amal qilinishi;
 stress vaziyatlarda xodimlarning fuqarolar bilan qanday munosabatda bo‘lishi;
 notariusning bilim darajasi;
 notariusning korrupsion holatlariga moyilligi;
 notarius tomonidan xizmat ko‘rsatish jarayonida qonunchilik hujjatlariga lozim darajada rioya etilmayotganligi (masalan, xizmat ko‘rsatilishi uchun ortiqcha hujjatlar so‘rashi yoki aksincha zarur bo‘lgan hujjatlarni talab qilmasligi) holatlari o‘rganiladi.
 40. “Sirli mijoz” tadbirini o‘tkazishda yashirin diktofon yoki video kuzatuv moslamalaridan foydalanilishi mumkin.
 Ushbu moslamalar yordamida yozib olingan ma’lumotlar adliya organi tomonidan to‘liq qabul qilib olinadi va ulardan mazkur Nizomda ko‘rsatilgan hollardan tashqari boshqa maqsadlarda foydalanishga yo‘l qo‘yilmaydi.
 41. “Sirli mijoz” tadbirini o‘tkazish jarayonida notariusni huquqbuzarliklar sodir etishga og‘dirish va undash, shu jumladan nizoli, bahsli holatlarni va kamchiliklarni sun’iy ravishda keltirib chiqarish taqiqlanadi.
 42. “Sirli mijoz” tadbiri yakunlari bo‘yicha uni o‘tkazgan tegishli adliya organi tomonidan ma’lumotnoma tuziladi.
 “Sirli mijoz” tadbirini o‘tkazish jarayonida notarius tomonidan ortiqcha pul mablag‘lari undirilganligi yoki korrupsiya holatlariga yo‘l qo‘yganligi holatlari aniqlangan taqdirda, holat yuzasidan xizmat tekshiruvi o‘tkaziladi va uning natijasiga ko‘ra hujjatlar tegishliligiga ko‘ra malaka komissiyasiga (taqdimnoma orqali) va (yoki) huquqni muhofaza qiluvchi organlarga yuboriladi.
 43. Xizmat tekshiruvi jismoniy va yuridik shaxslarning murojaatlarini o‘rganish, ommaviy axborot vositalarida notariusning xatti-harakatlari yuzasidan chop etilgan tanqidiy materiallarda bayon etilgan holatlarga aniqlik kiritish, Tizimdagi ma’lumotlarni tahlil qilish, reyd, “Sirli mijoz” tadbirlari va kameral tekshirishlar natijasida aniqlangan holatlarni tekshirish maqsadida o‘tkaziladi.
 44. Xizmat tekshiruvi adliya organi rahbarining buyrug‘i asosida besh ish kuni davomida o‘tkaziladi. Adliya organi rahbarining buyrug‘i asosida mazkur muddat qo‘shimcha besh ish kuniga qadar uzaytirilishi mumkin.
 45. Agar xizmat tekshiruvi o‘tkazish to‘g‘risidagi buyruq bilan notarius litsenziyasining amal qilishi o‘n kundan ko‘p bo‘lmagan muddatga to‘xtatib turilishi nazarda tutilgan bo‘lsa, notariusning Tizimdan foydalanishini darhol cheklash uchun ushbu buyruq O‘zbekiston Respublikasi Adliya vazirligi va “Adliya organlari va muassasalarida axborot-kommunikatsiya texnologiyalarini rivojlantirish markazi” davlat muassasasiga yuboriladi.
 46. Xizmat tekshiruvi davomida notarius tomonidan sodir etilgan nojo‘ya xatti-harakatning holati, sabablari va sharoitlari, nojo‘ya xatti-harakat sodir etilishiga aloqador bo‘lgan aniq bir xodim va shaxslarning aybdorlik darajasi aniqlanadi.
 47. O‘ziga nisbatan xizmat tekshiruvi o‘tkazilayotgan notarius buyruq bilan tanishtirilishi shart.
 48. Notariusga nisbatan xizmat tekshiruvi o‘tkazilayotganda, xizmat tekshiruvi o‘tkazilayotgan holat yuzasidan undan yozma tushuntirish talab qilinadi.
 Notarius yozma tushuntirish berishdan bosh tortgan hollarda ishchi guruh tomonidan tegishli dalolatnoma tuziladi.
 Dalolatnoma ishchi guruh a’zolari yoki tushuntirish berishdan bosh tortganligini tasdiqlaydigan boshqa xodimlar tomonidan imzolanadi. Notariusning tushuntirish berishdan bosh tortishi xizmat tekshiruvini o‘tkazishga to‘sqinlik qilmaydi.
 49. Ishchi guruh a’zolari notarial idoraning boshqa xodimlaridan ham tushuntirishlar talab qilishga haqli.
 50. Xizmat tekshiruvi o‘tkazish jarayonida ishchi guruh quyidagilarni aniqlaydi:
 notarius tomonidan nojo‘ya xatti-harakat sodir etilgan yoki sodir etilmaganligi faktini tasdiqlovchi holatlarni;
 notarius tomonidan aynan qaysi normativ-huquqiy hujjat talablari buzilganligini.
 51. O‘ziga nisbatan xizmat tekshiruvi o‘tkazilayotgan notarius:
 sodir etilgan xatti-harakat yuzasidan o‘z fikrini bayon qilish orqali yozma tushuntirishlar berish, o‘z tushuntirishining mohiyati bo‘yicha dalillarni taqdim qilish;
 xizmat tekshiruvi yakuni bo‘yicha uni o‘tkazish hujjatlari, shuningdek xizmat tekshiruvi natijalari to‘g‘risidagi ma’lumotnoma yoki xulosa bilan tanishishga haqli.
 52. Ishchi guruh tomonidan xizmat tekshiruvi yakuni bo‘yicha adliya organi rahbari yoki uning o‘rinbosari tomonidan tasdiqlanadigan ma’lumotnoma yoxud xulosa tuziladi. Ushbu ma’lumotnoma yoki xulosa bir nusxada rasmiylashtiriladi.
 53. Xizmat tekshiruvi ma’lumotnomasi yoki xulosasi notariusga tanishtirilishi shart.
 Notarius xizmat tekshiruvi ma’lumotnomasi yoki xulosasi bilan tanishishdan bosh tortsa, bu haqida dalolatnoma tuziladi.
 54. Xizmat tekshiruvi natijasida nojo‘ya xatti-harakat fakti aniqlangan taqdirda, adliya organi tomonidan xizmat tekshiruvi ma’lumotnomasi yoki xulosasi va to‘plangan hujjatlar tegishliligiga ko‘ra malaka komissiyasiga yoxud huquqni muhofaza qiluvchi organlarga yuboriladi.
 55. Kameral tekshirish adliya organi tomonidan o‘zi joylashgan manzil bo‘yicha notariusning notarial harakatlarni rasmiylashtirishda qonunchilikka rioya etilishini Tizimdagi ma’lumotlar, notarius tomonidan taqdim etilgan hisobotlar hamda adliya organida mavjud bo‘lgan notarius faoliyatiga oid boshqa hujjatlarni o‘rganish, tahlil qilish va umumlashtirish orqali amalga oshiriladi.
 56. Kameral tekshirish adliya organi rahbarining buyrug‘i asosida amalga oshiriladi.
 57. Kameral tekshirish mazkur Nizomning 3-ilovasida keltirilgan namunaviy shakldagi savolnoma asosida o‘tkaziladi.
 58. Kameral tekshirish muntazam ravishda o‘tkaziladi.
 59. Kameral tekshirish adliya organining mas’ul tarkibiy bo‘linmasi tomonidan notariusning huzuriga bormasdan adliya organi joylashgan yerda amalga oshiriladi.
 Kameral tekshirish jarayonida adliya organi tomonidan o‘rganish, tahlil qilish yoki umumlashtirish maqsadida notarius tomonidan rasmiylashtirilgan bir yoki bir nechta notarial harakatlar yoxud ma’lum bir turdagi notarial harakatlar bilan bog‘liq hujjatlarni idoraga chaqirib olishga yo‘l qo‘yilmaydi.
 60. Agar adliya organi tomonidan kameral tekshirish jarayonida notariusning Tizimga kiritilgan ma’lumotlari hamda tegishli hisobotlarini to‘ldirishda xatoliklarga yo‘l qo‘yilganligi yoki taqdim etilgan hisobotlarida ko‘rsatilgan va adliya organidagi mavjud ma’lumotlar o‘rtasida tafovut mavjudligi aniqlansa, bu haqida notariusga tegishli tuzatishlar kiritish talab qilingan holda yozma shaklda talabnoma yuboriladi.
 Tuzatishlar kiritish haqidagi talabnoma pochta orqali buyurtma xat bilan yoki elektron pochta orqali yuboriladi.
 Talabnoma olingan kundan e’tiboran o‘n kun muddatda notarius talabnomada ko‘rsatilgan xato va kamchiliklarni, shuningdek qonunbuzilish holatlarini bartaraf etish choralarini ko‘rib, bu haqida talabnoma kiritgan adliya organiga tasdiqlovchi hujjatlarni ilova qilgan holda javob xati taqdim etishi shart.
 Notarius tomonidan talabnomada ko‘rsatilgan holatlar bartaraf etilganligini asoslovchi hujjatlar belgilangan muddatda taqdim etilmagan taqdirda, adliya organi talabnomada ko‘rsatilgan holatlarni o‘rganish maqsadida qisqa muddatli tekshirish tayinlaydi.
 Kameral tekshirish jarayonida notarius faoliyatida qonunbuzilish holatlari aniqlangan taqdirda adliya organi qisqa muddatli tekshirish tayinlashi mumkin.
 61. Kameral tekshirish natijasi bo‘yicha adliya organi tomonidan umumlashtirilgan ma’lumotnoma tuziladi.
 62. Tizimdagi ma’lumotlarni tahlil qilish adliya organi tomonidan Tizimdagi ma’lumotlarni o‘rganish, tahlil qilish va umumlashtirish orqali amalga oshiriladi.
 63. Tizimdagi ma’lumotlarni tahlil qilish mazkur Nizomning 3-ilovasida keltirilgan namunaviy shakldagi savolnoma asosida o‘tkaziladi.
 64. Tizimdagi ma’lumotlarni tahlil qilish uchun adliya organi rahbarining buyrug‘i talab etilmaydi. Tizimdagi ma’lumotlarni tahlil qilish muntazam ravishda amalga oshirib boriladi.
 Tizimdagi ma’lumotlarni tahlil qilish natijasi bo‘yicha tahliliy ma’lumotnoma tuziladi.
 65. Tizimdagi ma’lumotlarni tahlil qilish jarayonida aniqlangan xato va kamchiliklar bo‘yicha ularni bartaraf qilish hamda kelgusida yo‘l qo‘ymaslik maqsadida adliya organi tomonidan notariuslarga ko‘rsatmalar, ogohnomalar yoki taqdimnomalar yuboriladi.
 Tizimdagi ma’lumotlarni tahlil qilish jarayonida notarius faoliyatida qonunbuzilish holatlari aniqlangan taqdirda adliya organi qisqa muddatli tekshirish yoki kameral tekshirish tayinlashi mumkin.
 66. Tekshirish natijasidan norozi bo‘lgan notarius adliya organining yuqori turuvchi tashkilotiga yoki sudga shikoyat qilishga haqli.
 67. Ushbu Nizom talablarining buzilishida aybdor bo‘lgan shaxslar qonunchilik hujjatlariga muvofiq javob beradi.
 1. Vazirlar Mahkamasining 2006-yil 7-martdagi 38-son qarori bilan tasdiqlangan Avtomototransport vositalari bilan bog‘liq bitimlarni rasmiylashtirish tartibi to‘g‘risidagi nizomda:
 a) 2-bandning to‘rtinchi xatboshisi quyidagi tahrirda bayon etilsin:
 “yengil avtomobillarni, mototransport vositalarini ijaraga berish xizmatlari ko‘rsatuvchi yuridik shaxslar hamda jismoniy shaxslar o‘rtasida yengil avtomobillarni va mototransport vositalarini, shuningdek karshering tashkilotlari yo‘lovchilar avtotransporti va mototransport vositalarini jismoniy va yuridik shaxslarga o‘ttiz kungacha muddatga qisqa muddatli ijaraga berish yuzasidan oddiy yozma shartnomalar tuzish hollariga”;
 b) 5-banddan ikkinchi xatboshi chiqarib tashlansin;
 v) 7-bandning ikkinchi xatboshisidagi “avtomototransport vositasi ro‘yxatga olingan joydagi yoki bitim sodir etilgan (sotib oluvchining tanloviga ko‘ra) joydagi” so‘zlari “eksterritoriallik tamoyili asosida istalgan joydagi” so‘zlari bilan almashtirilsin.
 2. Vazirlar Mahkamasining “Notarius tomonidan o‘z kasb majburiyatlari buzilishi oqibatida yetkazilgan zararni qoplash tartibi to‘g‘risidagi nizomni tasdiqlash haqida” 2010-yil 28-dekabrdagi 318-son qarorida:
 a) qaror nomidagi va 1-banddagi “Notarius” so‘zi “Davlat notariusi” so‘zlari bilan almashtirilsin;
 b) ilova (Notarius tomonidan o‘z kasb majburiyatlari buzilishi oqibatida yetkazilgan zararni qoplash tartibi to‘g‘risidagi nizom)da:
 nomidagi “Notarius” so‘zi “Davlat notariusi” so‘zlari bilan almashtirilsin;
 1-banddagi “notarius” so‘zi “davlat notariusi (keyingi o‘rinlarda notarius deb ataladi)” so‘zlari bilan almashtirilsin.
 3. Vazirlar Mahkamasining 2017-yil 27-fevraldagi 106-son qarori bilan tasdiqlangan Ko‘chmas mulkning oldi-sotdi, ayirboshlash va hadya qilish bitimlarini idoralararo elektron hamkorlikni qo‘llagan holda notarial tasdiqlash tartibi to‘g‘risida nizomning 5-bandi ikkinchi xatboshisi quyidagi tahrirda bayon etilsin:
 “Bunda kommunal xizmatlar bo‘yicha qarzdorliklar haqidagi ma’lumotlar kommunal tashkilotlar axborot tizimlari orqali va ijro hujjatlari bo‘yicha qarzdorlik mavjudligi to‘g‘risida ma’lumotlar Majburiy ijro byurosi axborot tizimi orqali onlayn rejimda tekshiriladi. Elektron tizimlarda texnik nosozliklar bo‘lganda, ushbu tashkilotlar bilan axborot almashuvi kuryerlik xizmati orqali amalga oshiriladi”.
 4. Vazirlar Mahkamasining 2017-yil 31-avgustdagi 683-son qarori bilan tasdiqlangan Avtomototransport vositalarini davlat ro‘yxatidan o‘tkazish tartibi to‘g‘risidagi nizomda:
 a) 14-bandning ikkinchi xatboshisi quyidagi tahrirda bayon etilsin:
 “Avtotransport vositasini 18 yoshga to‘lmagan jismoniy shaxs nomiga, mototransport vositasini esa 16 yoshga to‘lmagan jismoniy shaxs nomiga davlat ro‘yxatidan o‘tkazishda, ularning nomidan qonuniy vakillari (ota-onalari, farzandlikka oluvchilari, vasiy yoki homiylari) ishtirok etadi”;
 b) 24-bandning uchinchi xatboshisidagi “o‘gay ota-ona” so‘zlari “farzandlikka oluvchilar” so‘zlari bilan almashtirilsin;
 v) 45-bandning ikkinchi xatboshisi quyidagi tahrirda bayon etilsin:
 “Avtomototransport vositalarini begonalashtirish bilan bog‘liq bo‘lmagan bitishuvlarni hisobga olish yuridik shaxslar tomonidan o‘z xodimlariga berilgan avtomototransport vositalaridan foydalanish va (yoki) ularni tasarruf etish huquqiga ishonchnomalarga hamda yengil avtomobillarni va mototransport vositalarini ijaraga berish bo‘yicha xizmatlar ko‘rsatuvchi yuridik shaxslar hamda jismoniy shaxslar o‘rtasida yengil avtomobillarni va mototransport vositalarini, shuningdek karshering tashkilotlarining yo‘lovchilar avtotransporti va mototransport vositalarini jismoniy va yuridik shaxslarga o‘ttiz kungacha muddatga qisqa muddatli ijaraga berish yuzasidan oddiy yozma shaklda tuziladigan ijara shartnomalariga nisbatan qo‘llanilmaydi”.
 5. Vazirlar Mahkamasining 2019-yil 15-fevraldagi 134-son qarori bilan tasdiqlangan Idoraviy notarial arxivlar tomonidan arxiv hujjatlarini berish bo‘yicha davlat xizmati ko‘rsatishning ma’muriy reglamentida:
 a) 1 va 2-bandlar quyidagi tahrirda bayon etilsin:
 “1. Mazkur Reglament jismoniy shaxslarga (keyingi o‘rinlarda ariza beruvchilar deb ataladi) notarial rasmiylashtirilgan hujjatlarning dublikati, notarial harakatlarni ro‘yxatga olish reyestr kitobidan ko‘chirma, arxiv hujjatlaridan nusxalar, mol-mulkka nisbatan taqiq (xatlov) mavjud emasligi haqida ma’lumotnomalar va arxiv ma’lumotlarini berish bo‘yicha davlat xizmati (keyingi o‘rinlarda davlat xizmati deb ataladi) ko‘rsatish tartibini belgilaydi.
 2. Davlat xizmati Davlat xizmatlari markazlari yoki O‘zbekiston Respublikasi Yagona interaktiv davlat xizmatlari portali (keyingi o‘rinlarda YIDXP deb ataladi) orqali Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari huzuridagi idoraviy notarial arxivlar (keyingi o‘rinlarda vakolatli organ deb ataladi) tomonidan ko‘rsatiladi”;
 b) 5 va 6-bandlar quyidagi tahrirda bayon etilsin:
 “5. Ariza beruvchi davlat xizmati olish uchun Davlat xizmatlari markaziga kelgan holda murojaat etadi yoki elektron tarzda davlat xizmatlaridan foydalanish uchun YIDXPda ro‘yxatdan o‘tadi.
 6. Davlat xizmatlari markazi xodimi ariza beruvchi nomidan, YIDXP orqali murojaat qilingan taqdirda esa ariza beruvchi davlat xizmatlari olish uchun so‘rovnomani elektron tarzda mustaqil ravishda, platformada joylashtirilgan ma’lumotdan foydalangan holda ushbu Reglamentga 2-ilovada keltirilgan so‘rovnomaga muvofiq shakl bo‘yicha to‘ldiradi”;
 v) 7-band quyidagi mazmundagi xatboshi bilan to‘ldirilsin:
 “Ariza beruvchi tomonidan YIDXP orqali murojaat qilingan taqdirda hujjatlarning asli talab etilmaydi. Bunda ushbu ma’lumotlar idoraviy notarial arxiv xodimlari tomonidan so‘rov yuborish va idoralararo elektron hamkorlik orqali tekshiriladi”;
 g) 11-band quyidagi mazmundagi xatboshi bilan to‘ldirilsin:
 “YIDXP orqali murojaat qilinganda so‘rovnoma avtomatik ravishda vakolatli organga yuboriladi”;
 d) 12-bandning “v” kichik bandi quyidagi tahrirda bayon etilsin:
 “v) arxiv hujjatlaridan nusxalar, shuningdek mol-mulkka nisbatan taqiq (xatlov) mavjud emasligi haqida ma’lumotnomalar — so‘rovnoma kelib tushgandan so‘ng 2 ish kuni mobaynida”;
 e) 13-band quyidagi mazmundagi xatboshi bilan to‘ldirilsin:
 “YIDXP orqali murojaat qilinganda xabarnoma ariza beruvchining elektron pochta manziliga yuboriladi”;
 j) 15-band quyidagi tahrirda bayon etilsin:
 “15. To‘lov summasi quyidagi tartibda taqsimlanadi:
 a) davlat xizmatlari markazlari orqali murojaat etganda:
 20 foizi — O‘zbekiston Respublikasi Adliya vazirligi huzuridagi Davlat xizmatlari agentligining budjetdan tashqari jamg‘armasining shaxsiy hisob raqamiga o‘tkaziladi;
 qolgan mablag‘lar qonunchilik hujjatlarida belgilangan tartibda taqsimlanadi;
 b) YIDXP orqali murojaat etilganda:
 8,75 foizi — O‘zbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamg‘armasining shaxsiy hisob raqamiga o‘tkaziladi;
 11,25 foizi — O‘zbekiston Respublikasi Axborot texnologiyalari va kommunikatsiyalarini rivojlantirish vazirligi huzuridagi Axborot-kommunikatsiya texnologiyalarini rivojlantirish jamg‘armasining maxsus hisob raqamiga o‘tkaziladi;
 qolgan mablag‘lar qonunchilik hujjatlarida belgilangan tartibda taqsimlanadi”;
 z) 17-band quyidagi mazmundagi xatboshi bilan to‘ldirilsin:
 “YIDXP orqali murojaat qilinganda arxiv hujjati elektron shaklda vakolatli shaxsning ERIsi bilan tasdiqlangan holda ariza beruvchining elektron pochtasiga yuboriladi. Notarial tasdiqlangan hujjatlarning dublikatlari ariza beruvchining talabiga ko‘ra qog‘oz shaklda vakolatli organ tomonidan tasdiqlangan holda kuryerlik xizmati orqali yuborilishi mumkin”;
 i) 1-ilovada:
 1-bosqich pozitsiyasi “Tadbirlar” ustunidagi “murojaat qilish” so‘zlaridan keyin “yoki YIDXPda ro‘yxatdan o‘tish” so‘zlari bilan to‘ldirilsin;
 2-bosqich pozitsiyasi “Subyektlar” ustuni quyidagi tahrirda bayon etilsin:
 “1. Davlat xizmatlari markazi
 2. YIDXP”;
 3-bosqich pozitsiyasi “Tadbirlar” ustuni quyidagi tahrirda bayon etilsin:
 “Arxiv hujjatini rasmiylashtirish, uni o‘zining ERIsi bilan tasdiqlash va murojaatni qabul qilish manbasidan kelib chiqib, tegishliligi bo‘yicha Davlat xizmatlari markaziga yoki YIDXP orqali ariza beruvchiga yuborish”.
 6. Vazirlar Mahkamasining 2014-yil 29-iyuldagi 205-son qarori bilan tasdiqlangan O‘zbekiston Respublikasi QT, 2014-y., 7-son, 76-modda) Ommaviy tadbirlarni o‘tkazish qoidalari quyidagi mazmundagi 61-band bilan to‘ldirilsin:
 “61. Saylovchilar bilan uchrashuvlar kabi ommaviy tadbirlar ularning o‘tkazilish joyi va vaqti haqida saylovoldi tashviqotini olib boruvchi subyekt tomonidan tegishli tuman (shahar) hokimliklarini kamida uch kun oldin yozma ravishda xabardor qilgan holda o‘tkaziladi. Bunda, ushbu ommaviy tadbirlarni o‘tkazish uchun ruxsatnoma talab qilinmaydi”.
 7. Vazirlar Mahkamasining “Nodavlat notarial faoliyatni tartibga soluvchi normativ-huquqiy hujjatlarni tasdiqlash to‘g‘risida” 2020-yil 16-martdagi 156-son qarorida:
 a) 1-ilovada:
 12-bandning ikkinchi xatboshisidagi “yordamchisini” so‘zi “stajorini” so‘zi bilan almashtirilsin;
 17-bandning uchinchi xatboshisi “majburiy” so‘zidan keyin “to‘liq” so‘zi bilan to‘ldirilsin;
 20-band quyidagi mazmundagi xatboshi bilan to‘ldirilsin:
 “Shaxsiy g‘azna hisobvaraqlariga kirim qilingan davlat bojining notariuslarga yo‘naltiriladigan qismi Moliya vazirligi G‘aznachiligining tegishli elektron taqsimlash to‘lov tizimi orqali taqsimlanadi”;
 28-bandning birinchi xatboshisidagi “hamda” so‘zi “va (yoki)” so‘zlari bilan almashtirilsin.
 31-bandning o‘n birinchi xatboshisidagi “va” so‘zi “va (yoki)” so‘zlari bilan almashtirilsin;
 33-banddagi “kompleks, maqsadli yoki nazorat tekshiruvlari” so‘zlari “tekshirishlar” so‘zi bilan almashtirilsin;
 37-banddagi “odob-axloq” so‘zlari “kasb etikasi” so‘zlari bilan almashtirilsin;
 43-band quyidagi tahrirda bayon etilsin:
 “43. Notariusning faoliyatini tekshirishga Notarial palata xodimi yoki uning boshqaruv a’zolaridan biri yoxud notariuslar jalb qilinishi mumkin”;
 45-band quyidagi tahrirda bayon etilsin:
 “45. Notarius litsenziyasining amal qilishi to‘xtatib turilganda yoki tugatilganda yoxud boshqa uzrli sabablarga (notarius mehnatga layoqatsizlik, homiladorlik, tug‘ish va (yoki) bola parvarishlash ta’tillariga chiqqanda, ishdan ajralgan holda malaka oshirishga yuborilganda va boshqa hollarda) ko‘ra adliya boshqarmalari Notarial palataning hududiy boshqarmalari bilan kelishgan holda ushbu notariusning tugallanmagan notarial harakatlarini amalga oshirish hamda aholiga notarial xizmatlar ko‘rsatish uchun boshqa notariusga vakolat beradi va bu haqda tegishli buyruq rasmiylashtiriladi”;
 b) 2-ilovaning 19-bandida:
 quyidagi mazmundagi beshinchi xatboshi bilan to‘ldirilsin:
 “talabgorda O‘zbekiston Respublikasi “Notariat to‘g‘risida”gi Qonunining 2-moddasi ikkinchi qismida ko‘rsatilgan holatlar mavjud bo‘lganda”;
 beshinchi-oltinchi xatboshilar tegishlicha oltinchi-yettinchi xatboshilar deb hisoblansin.
 v) 4-ilovaning 4-bandi quyidagi tahrirda bayon etilsin:
 “4. Har bir okrugdagi xususiy amaliyot bilan shug‘ullanuvchi notariuslar soni ushbu notarial okrugdagi notariuslar lavozimlari eng kam sonining uch baravaridan oshmasligi lozim”.
 8. Vazirlar Mahkamasining “Notariuslar tomonidan ayrim notarial harakatlarni amalga oshirish tartibi to‘g‘risidagi ma’muriy reglamentlarni tasdiqlash haqida” 2020-yil 18-noyabrdagi 726-son qarorida:
 a) 1-ilovada:
 12-band quyidagi tahrirda bayon etilsin:
 “12. Notarius bitimni rasmiylashtirishni so‘rab murojaat qiluvchilarning (ularning qonuniy vakillarining, shuningdek vasiy va homiylarining) va yuridik shaxs vakillarining shaxsini aniqlaydi.
 Bitimni amalga oshirishni so‘rab murojaat qiluvchilarning shaxsi quyidagi hujjatlarga asosan aniqlanadi:
 O‘zbekiston Respublikasi fuqarolari — O‘zbekiston Respublikasi fuqarosining pasporti, haydovchilik guvohnomasi, ID-kartasi;
 16 yoshga to‘lmagan fuqarolar — tug‘ilganlik to‘g‘risidagi guvohnoma;
 harbiy xizmatchilar — harbiy qismlar va harbiy muassasalar qo‘mondonligi tomonidan beriladigan shaxsiy guvohnomalar yoki harbiy biletlar yoxud ID-kartalar (harbiy xizmatga majbur fuqarolarning harbiy bileti bundan mustasno);
 chet el fuqarolari — ularning milliy pasporti (qonun hujjatlariga muvofiq chet el fuqarolari tegishli ichki ishlar organlari tomonidan ro‘yxatga olinishi lozim) yoki O‘zbekiston Respublikasida yashash guvohnomasi, ID-kartasi yoxud diplomatik pasporti yoki O‘zbekiston Respublikasida akkreditatsiya qilinganligini tasdiqlovchi akkreditatsiya kartochkasi;
 xorijda doimiy yashayotgan va konsullik ro‘yxatida turgan O‘zbekiston Respublikasi fuqarolari — O‘zbekiston Respublikasi fuqarosining xorijga chiqish biometrik pasporti;
 fuqaroligi bo‘lmagan shaxslar uchun — O‘zbekiston Respublikasida yashash guvohnomasi yoki ID-karta.
 Bitimni rasmiylashtirishni so‘rab murojaat qilgan fuqaroning shaxsini hamda yuridik shaxsning huquq layoqatini aniqlashda notarius tegishli axborot resurslaridan foydalanadi”;
 16-bandning ikkinchi xatboshisi quyidagi tahrirda bayon etilsin:
 “Vakilning vakolati uning nomiga berilgan ishonchnoma va (yoki) vakolatini tasdiqlovchi boshqa hujjatlar (qaror, umumiy majlis bayonnomasi, kuzatuv kengashining qarori, buyruq va h.k.) bilan tasdiqlanadi. Bunda, vakolat beruvchi jismoniy shaxslarning o‘lim haqida dalolatnoma yozuvi qayd etilmaganligi “FHDYning yagona elektron arxivi” axborot tizimi orqali tekshirilib, Tizim orqali chop etiladi va hujjatlar yig‘majildiga tikiladi”.
 21-bandning yettinchi xatboshisi quyidagi tahrirda bayon etilsin:
 “Mazkur bandning ikkinchi va uchinchi xatboshilarida keltirilgan hujjatlardagi ma’lumotlar bilan yer tuzish va ko‘chmas mulk kadastri sohasidagi vakolatli organning yer uchastkasining maydoni yoki ko‘chmas mulk yoxud uning bir qismi miqdori to‘g‘risidagi ma’lumotlari o‘rtasida farq mavjud bo‘lsa, ko‘chmas mulk yoki uning bir qismiga huquq belgilovchi hujjatlarga notarius boshqa shaxsga o‘tkazilgan qismi haqida belgi qo‘yadi, shuningdek o‘z imzosi va muhrini qo‘yib, nusxasini olib qoladi”;
 22-bandning uchinchi xatboshisi quyidagi tahrirda bayon etilsin:
 “MIB ma’lumotlar bazasi orqali jismoniy va yuridik shaxslarning ijro hujjatlari bo‘yicha qarzdorligi mavjud emasligi to‘g‘risidagi ma’lumotnomalar. Bunda tekshirish o‘tkazilgan sana va vaqti ko‘rsatilgan hamda maxsus QR-kodga ega bo‘lgan tekshirish natijalari to‘g‘risidagi ko‘chirma chop etiladi va tegishli hujjatlar yig‘majildi bilan birga tikiladi”;
 23-bandning ikkinchi xatboshisi quyidagi tahrirda bayon etilsin:
 “Kadastr ma’lumotnomasida ko‘rsatilgan yer uchastkasining yoki ko‘chmas mulkning yoxud uning bir qismining haqiqiy maydoni mulkka bo‘lgan huquqni tasdiqlovchi hujjatda ko‘rsatilganidan ko‘p bo‘lsa, shuningdek ko‘chmas mulkning yoki uning bir qismining mulkdori ustki qavat qurgan, qo‘shimcha imorat qurgan yoki yashash xonasi bo‘lmagan qismini qayta ta’mirlab, yashash xonasiga o‘zgartirgan bo‘lsa yoki boshqacha tarzda o‘zgartirgan bo‘lsa, notarius tuman (shahar) hokimining bu o‘zgarishlar to‘g‘risida qarori va uy, kvartira, uyning yoki kvartiraning bir qismini foydalanishga qabul qilish to‘g‘risidagi komissiya dalolatnomasini tasdiqlash haqidagi qarorini va (yoki) tuman (shahar) qurilish bo‘limining qurilishi (rekonstruksiyasi) tugallangan binolar va inshootlarni foydalanishga qabul qilish dalolatnomasini taqdim etishni talab qiladi”;
 36-bandda:
 quyidagi mazmundagi uchinchi — beshinchi xatboshilar bilan to‘ldirilsin:
 “Bitim taraflarining o‘lim haqida dalolatnoma yozuvi qayd etilmaganligi, eri yoki xotini yo‘qligi haqidagi ma’lumotlar, tug‘ilganlik, nikoh tuzilganligi, nikohdan ajralganlik va o‘lim haqidagi fuqarolik holati dalolatnoma yozuvlari bilan bog‘liq barcha ma’lumotlar notarial idoralar tomonidan mustaqil ravishda, fuqarolardan ortiqcha ma’lumot talab qilmasdan, “FHDYning yagona elektron arxivi” axborot tizimi orqali olinadi.
 Elektron tizimlarda texnik nosozliklar bo‘lganda, ushbu tashkilotlar bilan axborot almashuvi kuryerlik xizmati orqali amalga oshiriladi.
 Agar murojaat qiluvchi tomonidan tug‘ilganlik, nikoh tuzilganligi, nikohdan ajralganlik va o‘lim haqidagi guvohnomalar taqdim etilsa, ushbu hujjatlar ham murojaat qiluvchining fuqarolik holatlarini tasdiqlash uchun qabul qilinadi”;
 uchinchi — oltinchi xatboshilar tegishlicha oltinchi — to‘qqizinchi xatboshilar deb hisoblansin;
 45-band quyidagi tahrirda bayon etilsin:
 “45. Bitimni rasmiylashtirishda Tizimga quyidagi shaxslarning jismoniy shaxsning shaxsiy identifikatsiya raqami (keyingi o‘rinlarda — JSh ShIR) kiritilishi shart:
 O‘zbekiston Respublikasining biometrik pasportga yoki ID-kartaga ega bo‘lgan fuqarolari;
 O‘zbekiston Respublikasida yashash guvohnomasiga yoki ID-kartaga ega bo‘lgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan O‘zbekiston Respublikasi hududida vaqtincha (doimiy) yashayotgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan 16 yoshga to‘lmagan fuqarolar.
 16 yoshga to‘lmagan fuqarolarda JSh ShIR mavjud bo‘lmaganda Tizimga ularning tug‘ilganlik haqida guvohnomasining seriyasi va raqami kiritiladi.
 Mazkur band talablari qonun hujjatlariga muvofiq yashash guvohnomasisiz va doimiy ro‘yxatga olinmagan O‘zbekiston Respublikasi hududidan ko‘chmas mulk sotib olish huquqiga ega bo‘lgan chet el fuqarolariga nisbatan tatbiq etilmaydi.
 Yuridik shaxsning STIRi Tizimga kiritilishi shart”;
 b) 2-ilovada:
 12-band quyidagi tahrirda bayon etilsin:
 “12. Notarius bitimni rasmiylashtirishni so‘rab murojaat qiluvchilarning (ularning qonuniy vakillarining, shuningdek vasiy va homiylarining) va yuridik shaxs vakillarining shaxsini aniqlaydi.
 Bitimni amalga oshirishni so‘rab murojaat qiluvchilarning shaxsi quyidagi hujjatlarga asosan aniqlanadi:
 O‘zbekiston Respublikasi fuqarolari — O‘zbekiston Respublikasi fuqarosining pasporti, haydovchilik guvohnomasi, ID-kartasi;
 16 yoshga to‘lmagan fuqarolar — tug‘ilganlik to‘g‘risidagi guvohnoma;
 harbiy xizmatchilar — harbiy qismlar va harbiy muassasalar qo‘mondonligi tomonidan beriladigan shaxsiy guvohnomalar yoki harbiy biletlar yoxud ID-kartalar (harbiy xizmatga majbur fuqarolarning harbiy bileti bundan mustasno);
 chet el fuqarolari — ularning milliy pasporti (qonun hujjatlariga muvofiq chet el fuqarolari tegishli ichki ishlar organlari tomonidan ro‘yxatga olinishi lozim) yoki O‘zbekiston Respublikasida yashash guvohnomasi, ID-kartasi yoxud diplomatik pasporti yoki O‘zbekiston Respublikasida akkreditatsiya qilinganligini tasdiqlovchi akkreditatsiya kartochkasi;
 xorijda doimiy yashayotgan va konsullik ro‘yxatida turgan O‘zbekiston Respublikasi fuqarolari — O‘zbekiston Respublikasi fuqarosining xorijga chiqish biometrik pasporti;
 fuqaroligi bo‘lmagan shaxslar uchun — O‘zbekiston Respublikasida yashash guvohnomasi yoki ID-karta.
 Avtomototransport vositasini boshqa shaxsga o‘tkazish haqidagi bitimni amalga oshirishni so‘rab murojaat qilgan fuqaroning shaxsini hamda yuridik shaxsning huquq layoqatini aniqlashda notarius tegishli axborot resurslaridan foydalanadi”;
 16-band ikkinchi xatboshisi quyidagi tahrirda bayon etilsin:
 “Vakilning vakolati uning nomiga berilgan ishonchnoma va (yoki) vakolatini tasdiqlovchi boshqa hujjatlar (qaror, umumiy majlis bayonnomasi, kuzatuv kengashining qarori, buyruq va h.k.) bilan tasdiqlanadi. Bunda vakolat beruvchi jismoniy shaxslarning o‘lim haqida dalolatnoma yozuvi qayd etilmaganligi “FHDYning yagona elektron arxivi” axborot tizimi orqali tekshirilib, Tizim orqali chop etiladi va hujjatlar yig‘majildiga tikiladi”;
 20-band quyidagi tahrirda bayon etilsin:
 “20. Notarius tomonidan bitim tasdiqlangunga qadar avtomototransport vositalari eksterritoriallik tamoyili asosida istalgan joydagi (sotib oluvchining tanloviga ko‘ra) DYHXX organlarida agregatlar raqamlari ro‘yxatdan o‘tkazish raqamlariga muvofiqligi yuzasidan ko‘zdan kechirilishi kerak. Agregatlar raqamlarining ro‘yxatdan o‘tkazish raqamlariga muvofiqligi uni ko‘zdan kechirgan mansabdor shaxsning familiyasi hamda ismi va otasi ismining bosh harflari, ko‘zdan kechirilgan sana ko‘rsatilgan va mansabdor shaxs imzosi qo‘yilgan holda ro‘yxatdan o‘tkazish hujjatidagi shtamp yoki ma’lumotnoma bilan tasdiqlanadi.
 Notarius tomonidan mulk huquqini tasdiqlovchi hujjatlar talab qilib olinib o‘rganilgandan so‘ng, idoralararo elektron hamkorlik yo‘li bilan avtomatik tarzda MIB ma’lumotlar bazasi orqali jismoniy va yuridik shaxslarning ijro hujjatlari bo‘yicha qarzdorligi mavjud emasligi to‘g‘risidagi ma’lumotnomalar olinadi. Bunda tekshirish o‘tkazilgan sana va vaqti ko‘rsatilgan hamda maxsus QR-kodga ega bo‘lgan tekshirish natijalari to‘g‘risidagi ko‘chirma chop etiladi va tegishli hujjatlar yig‘majildi bilan birga tikiladi”;
 24-bandda:
 quyidagi mazmundagi uchinchi — beshinchi xatboshilar bilan to‘ldirilsin:
 “Bitim taraflarining o‘lim haqida dalolatnoma yozuvi qayd etilmaganligi, eri yoki xotini yo‘qligi haqidagi ma’lumotlar, tug‘ilganlik, nikoh tuzilganligi, nikohdan ajralganlik va o‘lim haqidagi fuqarolik holati dalolatnoma yozuvlari bilan bog‘liq barcha ma’lumotlar notarial idoralar tomonidan mustaqil ravishda, fuqarolardan ortiqcha ma’lumot talab qilmasdan, “FHDYning yagona elektron arxivi” axborot tizimi orqali olinadi.
 Elektron tizimlarda texnik nosozliklar bo‘lganda, ushbu tashkilotlar bilan axborot almashuvi kuryerlik xizmat orqali amalga oshiriladi.
 Agar murojaat qiluvchi tomonidan tug‘ilganlik, nikoh tuzilganligi, nikohdan ajralganlik va o‘lim haqidagi guvohnomalar taqdim etilsa, ushbu hujjatlar ham murojaat qiluvchining fuqarolik holatlarini tasdiqlash uchun qabul qilinadi”;
 uchinchi — beshinchi xatboshilar tegishlicha oltinchi — sakkizinchi xatboshilar deb hisoblansin;
 33-band quyidagi tahrirda bayon etilsin:
 “33. Bitimni rasmiylashtirishda Tizimga quyidagi shaxslarning jismoniy shaxsning shaxsiy identifikatsiya raqami (keyingi o‘rinlarda — JSh ShIR) kiritilishi shart:
 O‘zbekiston Respublikasining biometrik pasportga yoki ID-kartaga ega bo‘lgan fuqarolari;
 O‘zbekiston Respublikasida yashash guvohnomasiga yoki ID-kartaga ega bo‘lgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan O‘zbekiston Respublikasi hududida vaqtincha (doimiy) yashayotgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan 16 yoshga to‘lmagan fuqarolar.
 16 yoshga to‘lmagan fuqarolarda JSh ShIR mavjud bo‘lmaganda Tizimga ularning tug‘ilganlik haqida guvohnomasining seriyasi va raqami kiritiladi.
 Yuridik shaxsning STIRi Tizimga kiritilishi shart”;
 v) 3-ilovada:
 12-band quyidagi tahrirda bayon etilsin:
 “12. Notarius shartnomani rasmiylashtirishni so‘rab murojaat qiluvchilarning (ularning qonuniy vakillarining, shuningdek vasiy va homiylarining) va yuridik shaxs vakillarining shaxsini aniqlaydi.
 Shartnomani rasmiylashtirishni so‘rab murojaat qiluvchilarning shaxsi quyidagi hujjatlarga asosan aniqlanadi:
 O‘zbekiston Respublikasi fuqarolari — O‘zbekiston Respublikasi fuqarosining pasporti, haydovchilik guvohnomasi, ID-kartasi;
 16 yoshga to‘lmagan fuqarolar — tug‘ilganlik to‘g‘risidagi guvohnoma;
 harbiy xizmatchilar — harbiy qismlar va harbiy muassasalar qo‘mondonligi tomonidan beriladigan shaxsiy guvohnomalar yoki harbiy biletlar yoxud ID-kartalar (harbiy xizmatga majbur fuqarolarning harbiy bileti bundan mustasno);
 chet el fuqarolari — ularning milliy pasporti (qonun hujjatlariga muvofiq chet el fuqarolari tegishli ichki ishlar organlari tomonidan ro‘yxatga olinishi lozim) yoki O‘zbekiston Respublikasida yashash guvohnomasi, ID-kartasi yoxud diplomatik pasporti yoki O‘zbekiston Respublikasida akkreditatsiya qilinganligini tasdiqlovchi akkreditatsiya kartochkasi;
 xorijda doimiy yashayotgan va konsullik ro‘yxatida turgan O‘zbekiston Respublikasi fuqarolari — O‘zbekiston Respublikasi fuqarosining xorijga chiqish biometrik pasporti;
 fuqaroligi bo‘lmagan shaxslar uchun — O‘zbekiston Respublikasida yashash guvohnomasi yoki ID-karta.
 Shartnomani rasmiylashtirishni so‘rab murojaat qilgan fuqaroning shaxsini hamda yuridik shaxsning huquq layoqatini aniqlashda notarius tegishli axborot resurslaridan foydalanadi”;
 16-bandning ikkinchi xatboshisi quyidagi tahrirda bayon etilsin:
 “Vakilning vakolati uning nomiga berilgan ishonchnoma va (yoki) vakolatini tasdiqlovchi boshqa hujjatlar (qaror, umumiy majlis bayonnomasi, kuzatuv kengashining qarori, buyruq va h.k.) bilan tasdiqlanadi. Bunda vakolat beruvchi jismoniy shaxslarning o‘lim haqida dalolatnoma yozuvi qayd etilmaganligi “FHDYning yagona elektron arxivi” axborot tizimi orqali tekshirilib, Tizim orqali chop etiladi va hujjatlar yig‘majildiga tikiladi”;
 19-bandning o‘n ikkinchi xatboshisi quyidagi tahrirda bayon etilsin:
 “Notarius tomonidan mulk huquqini tasdiqlovchi hujjatlar talab qilib olinib o‘rganilgandan so‘ng, idoralararo elektron hamkorlik yo‘li bilan avtomatik tarzda MIB ma’lumotlar bazasi orqali jismoniy va yuridik shaxslarning ijro hujjatlari bo‘yicha qarzdorligi mavjud emasligi to‘g‘risidagi ma’lumotnomalar olinadi. Bunda, tekshirish o‘tkazilgan sana va vaqti ko‘rsatilgan hamda maxsus QR-kodga ega bo‘lgan tekshirish natijalari to‘g‘risidagi ko‘chirma chop etiladi va tegishli hujjatlar yig‘majildi bilan birga tikiladi”;
 29-band quyidagi tahrirda bayon etilsin:
 “29. Shartnomani rasmiylashtirishda Tizimga quyidagi shaxslarning jismoniy shaxsning shaxsiy identifikatsiya raqami (keyingi o‘rinlarda — JSh ShIR) kiritilishi shart: 
 O‘zbekiston Respublikasining biometrik pasportga yoki ID-kartaga ega bo‘lgan fuqarolari;
 O‘zbekiston Respublikasida yashash guvohnomasiga yoki ID-kartaga ega bo‘lgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan O‘zbekiston Respublikasi hududida vaqtincha (doimiy) yashayotgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan 16 yoshga to‘lmagan fuqarolar.
 16 yoshga to‘lmagan fuqarolarda JSh ShIR mavjud bo‘lmaganda Tizimga ularning tug‘ilganlik haqida guvohnomasining seriyasi va raqami kiritiladi.
 Mazkur band talablari qonun hujjatlariga muvofiq yashash guvohnomasisiz va doimiy propiskasiz O‘zbekiston Respublikasi hududidan ko‘chmas mulk sotib olish huquqiga ega bo‘lgan chet el fuqarolariga nisbatan tatbiq etilmaydi.
 Yuridik shaxsning STIRi Tizimga kiritilishi shart”;
 g) 4-ilovada:
 10-bandning uchinchi xatboshisi quyidagi tahrirda bayon etilsin:
 “tasarruf etish (oldi-sotdi, hadya qilish, ayriboshlash, lizing, ijara, tekin foydalanishga berish, garov (ipoteka)ga qo‘yish, mol-mulkni boshqa shaklda o‘zgaga o‘tkazish (tasarruf etish) haqida bitimlarni tuzish) huquqi bilan beriladigan ishonchnomani tasdiqlashda ko‘chmas mulk va transport vositalariga nisbatan taqiq (xatlov) mavjud bo‘lsa, bundan tasarruf etish huquqisiz ishonchnomalarni tasdiqlash mustasno”;
 12-band quyidagi tahrirda bayon etilsin:
 “12. Notarius murojaat qiluvchilarning (ularning qonuniy vakillarining, shuningdek vasiy va homiylarining) va yuridik shaxs vakillarining shaxsini aniqlaydi.
 Murojaat qiluvchilarning shaxsi quyidagi hujjatlarga asosan aniqlanadi:
 O‘zbekiston Respublikasi fuqarolari — O‘zbekiston Respublikasi fuqarosining pasporti, haydovchilik guvohnomasi, ID-kartasi;
 16 yoshga to‘lmagan fuqarolarning shaxsi — tug‘ilganlik to‘g‘risidagi guvohnoma;
 harbiy xizmatchilar — harbiy qismlar va harbiy muassasalar qo‘mondonligi tomonidan beriladigan shaxsiy guvohnomalar yoki harbiy biletlar yoxud ID-kartalar (harbiy xizmatga majbur fuqarolarning harbiy bileti bundan mustasno);
 chet el fuqarolari — ularning milliy pasporti (qonun hujjatlariga muvofiq chet el fuqarolari tegishli ichki ishlar organlari tomonidan ro‘yxatga olinishi lozim) yoki O‘zbekiston Respublikasida yashash guvohnomasi, ID-kartasi yoxud diplomatik pasporti yoki O‘zbekiston Respublikasida akkreditatsiya qilinganligini tasdiqlovchi akkreditatsiya kartochkasi;
 xorijda doimiy yashayotgan va konsullik ro‘yxatida turgan O‘zbekiston fuqarolarining shaxsi — O‘zbekiston Respublikasi fuqarosining xorijga chiqish biometrik pasporti;
 fuqaroligi bo‘lmagan shaxslar uchun — O‘zbekiston Respublikasida yashash guvohnomasi yoki ID-karta.
 Murojaat qiluvchi fuqaroning shaxsini hamda yuridik shaxsning huquq layoqatini aniqlashda notarius tegishli axborot resurslaridan foydalanadi”;
 19-bandning to‘rtinchi xatboshisi quyidagi tahrirda bayon etilsin:
 “Notarius tomonidan tegishli ma’lumotlarga aniqlik kiritilgandan so‘ng, idoralararo elektron hamkorlik yo‘li bilan avtomatik tarzda MIB ma’lumotlar bazasi orqali jismoniy va yuridik shaxslarning ijro hujjatlari bo‘yicha qarzdorligi mavjud emasligi to‘g‘risidagi ma’lumotnomalar olinadi. Bunda, tekshirish o‘tkazilgan sana va vaqti ko‘rsatilgan hamda maxsus QR-kodga ega bo‘lgan tekshirish natijalari to‘g‘risidagi ko‘chirma chop etiladi va tegishli hujjatlar yig‘majildi bilan birga tikiladi”;
 27-bandning ikkinchi xatboshisi quyidagi tahrirda bayon etilsin:
 “Boshqa shaxsga o‘tkazish yo‘li bilan berilgan ishonchnomaning amal qilish muddati asosiy ishonchnomaning amal qilish muddatidan oshmasligi kerak. Bunda vakolat beruvchi jismoniy shaxslarning o‘lim haqida dalolatnoma yozuvi qayd etilmaganligi “FHDYning yagona elektron arxivi” axborot tizimi orqali tekshirilib, Tizim orqali chop etiladi va hujjatlar yig‘majildiga tikiladi”;
 32-band quyidagi tahrirda bayon etilsin:
 “32. Ishonchnomani rasmiylashtirishda Tizimga quyidagi shaxslarning jismoniy shaxsning shaxsiy identifikatsiya raqami (keyingi o‘rinlarda — JSh ShIR) kiritilishi shart:
 O‘zbekiston Respublikasining biometrik pasportga yoki ID-kartaga ega bo‘lgan fuqarolari;
 O‘zbekiston Respublikasida yashash guvohnomasiga yoki ID-kartaga ega bo‘lgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan O‘zbekiston Respublikasi hududida vaqtincha (doimiy) yashayotgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan 16 yoshga to‘lmagan fuqarolar.
 16 yoshga to‘lmagan fuqarolarda JSh ShIR mavjud bo‘lmaganda Tizimga ularning tug‘ilganlik haqida guvohnomasining seriyasi va raqami kiritiladi.
 Mazkur band talablari qonun hujjatlariga muvofiq yashash guvohnomasisiz va doimiy ro‘yxatga olinmagan O‘zbekiston Respublikasi hududidan ko‘chmas mulk sotib olish huquqiga ega bo‘lgan chet el fuqarolariga nisbatan tatbiq etilmaydi.
 Yuridik shaxsning STIRi Tizimga kiritilishi shart”;
 46-band quyidagi mazmundagi xatboshi bilan to‘ldirilsin:
 “Notarius ishonchnomani tasdiqlashni rad etganda to‘langan davlat boji, gerb yig‘imi hamda huquqiy va texnik tusdagi qo‘shimcha harakatlar uchun undirilgan to‘lovlar qaytarib beriladi”;
 d) 5-ilovada:
 14-band quyidagi tahrirda bayon etilsin:
 “14. Murojaat qiluvchilarning shaxsi quyidagi hujjatlarga asosan aniqlanadi:
 O‘zbekiston Respublikasi fuqarolari — O‘zbekiston Respublikasi fuqarosining pasporti, haydovchilik guvohnomasi, ID-kartasi;
 16 yoshga to‘lmagan fuqarolarning shaxsi — tug‘ilganlik to‘g‘risidagi guvohnoma;
 harbiy xizmatchilar — harbiy qismlar va harbiy muassasalar qo‘mondonligi tomonidan beriladigan shaxsiy guvohnomalar yoki harbiy biletlar yoxud ID-kartalar (harbiy xizmatga majbur fuqarolarning harbiy bileti bundan mustasno);
 chet el fuqarolari — ularning milliy pasporti (qonun hujjatlariga muvofiq chet el fuqarolari tegishli ichki ishlar organlari tomonidan ro‘yxatga olinishi lozim) yoki O‘zbekiston Respublikasida yashash guvohnomasi, ID-kartasi yoxud diplomatik pasporti yoki O‘zbekiston Respublikasida akkreditatsiya qilinganligini tasdiqlovchi akkreditatsiya kartochkasi;
 xorijda doimiy yashayotgan va konsullik ro‘yxatida turgan O‘zbekiston fuqarolarining shaxsi — O‘zbekiston Respublikasi fuqarosining xorijga chiqish biometrik pasporti;
 fuqaroligi bo‘lmagan shaxslar uchun — O‘zbekiston Respublikasida yashash guvohnomasi yoki ID-karta.
 Murojaat qiluvchi fuqaroning shaxsini hamda yuridik shaxsning huquq layoqatini aniqlashda notarius tegishli axborot resurslaridan foydalanadi”;
 17-bandning ikkinchi xatboshisi quyidagi tahrirda bayon etilsin:
 “Vakilning vakolati uning nomiga berilgan ishonchnoma bilan tasdiqlanadi. Bunda vakolat beruvchi jismoniy shaxslarning o‘lim haqida dalolatnoma yozuvi qayd etilmaganligi “FHDYning yagona elektron arxivi” axborot tizimi orqali tekshirilib, Tizim orqali chop etiladi va hujjatlar yig‘majildiga tikiladi”;
 23-bandning oltinchi xatboshisi ikkinchi jumlasi quyidagi tahrirda bayon etilsin:
 “Merosdan voz kechish haqidagi arizalar notarial tasdiqlanishi lozim”;
 29-bandda:
 quyidagi tahrirdagi sakkizinchi va to‘qqizinchi xatboshilar bilan to‘ldirilsin:
 “Mazkur bandning beshinchi — yettinchi xatboshilarida ko‘rsatilgan fuqarolik holati dalolatnoma yozuvlari bilan bog‘liq ma’lumotlarni taqdim etish imkoni bo‘lmagan taqdirda, ushbu ma’lumotlar notarial idoralar tomonidan mustaqil ravishda, “FHDYning yagona elektron arxivi” axborot tizimi orqali olinishi mumkin.
 Elektron tizimlarda texnik nosozliklar bo‘lganda, ushbu tashkilotlar bilan axborot almashuvi kuryerlik xizmat orqali amalga oshiriladi”;
 sakkizinchi-to‘qqizinchi xatboshilar tegishlicha o‘ninchi-o‘n birinchi xatboshilar deb hisoblansin;
 39-band quyidagi tahrirda bayon etilsin:
 “39. Guvohnoma berishda Tizimga quyidagi shaxslarning jismoniy shaxsning shaxsiy identifikatsiya raqami (keyingi o‘rinlarda — JSh ShIR) kiritilishi shart: 
 O‘zbekiston Respublikasining biometrik pasportga yoki ID-kartaga ega bo‘lgan fuqarolari;
 O‘zbekiston Respublikasida yashash guvohnomasiga yoki ID-kartaga ega bo‘lgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan O‘zbekiston Respublikasi hududida vaqtincha (doimiy) yashayotgan chet el fuqarolari va fuqaroligi bo‘lmagan shaxslar;
 JSh ShIR mavjud bo‘lgan 16 yoshga to‘lmagan fuqarolar.
 16 yoshga to‘lmagan fuqarolarda JSh ShIR mavjud bo‘lmaganda Tizimga ularning tug‘ilganlik haqida guvohnomasining seriyasi va raqami kiritiladi.
 Mazkur band talablari qonun hujjatlariga muvofiq yashash guvohnomasisiz va doimiy ro‘yxatga olinmasdan O‘zbekiston Respublikasi hududidan ko‘chmas mulk sotib olish huquqiga ega bo‘lgan chet el fuqarolariga nisbatan tatbiq etilmaydi”;
 48-bandga quyidagi mazmundagi xatboshi qo‘shilsin:
 “Notarius guvohnoma berishni rad etganda to‘langan davlat boji, gerb yig‘imi hamda huquqiy va texnik tusdagi qo‘shimcha harakatlar uchun undirilgan to‘lovlar qaytarib beriladi”.